1989-ben a Formula–3000-es szereplése mellett a Lotus-istálló tesztpilótája volt, valamint lehetőséget kapott egy világbajnoki Formula–1-es versenyen is. Az Arrows csapatával részt vett a francia nagydíjon. A futamot tizenkettedikként zárta, három körös hátrányban a győztes Alain Prost mögött. Az 1990-es szezonra Martin egész éves szerződést kapott a Lotus-nál. Több futamon a legjobb tíz között végzett, azonban pontot egyszer sem tudott szerezni. Az idény tizennegyedik versenyén, súlyos balesetet szenvedett. A spanyol nagydíj edzésén nekicsapódott a védőkorlátnak. A Lotus 102-esének orra letörött és Martin kiesett az útra. Noha idővel felépült, fel kellett adnia profi autóversenyzői pályafutását.